286 
Dr. G. Forchhammers Død ledigblevne Secretærpost ved Valg 
besattes med Professor J. J. S. Steenstrup, og at Professor J. 
Th. Reinhardt blev gjenvalgt til Kasserer; Præsidentposten, der 
ifølge Selskabets tidligere Beslutning midlertidigen holdtes ledig, 
stod endnu for dette Aar ubesat. Til Medlem af Kassecommis- 
sionen gjenvalgtes det ifølge Loven efter Tour aftrædende ældste 
Medlem, Professor N. L. Westergaard. 
I de otte Maaneder af Aaret, i hvilke Selskabet ifølge dets 
Vedtægter samles, har det holdt det regelmæssige Antal af Mø- 
der, nemlig 16, og i disse har det modtaget af Medlemmerne 
20 større eller mindre Foredrag og Meddelelser, nemlig 8 af 
Medlemmerne af den historisk-philosophiske og 12 af Med- 
lemmerne af den naturvidenskabelig-mathematiske Klasse. For- 
saavidt disse Meddelelser vare bestemte til Offentliggjørelse ere 
de næsten alle, nemlig 14, blevne optagne i Oversigterne enten 
hele eller i et udførligt Uddrag; af de faa, som ikke findes der, 
vare enkelte bestemte til først senere at offentliggjøres, medens 
andre vare bestemte for andre Tidsskrifter. 
Har Aaret saaledes været temmelig rigt paa videnskabelige 
Meddelelser, — foruden det nævnte Antal fra Medlemmerne har 
Selskabet ogsaa kunnet glæde sig ved Meddelelser fra yngre 
Videnskabsmænd, som det har optaget i dets Oversigter — har 
det været ikke mindre rigt paa Forhandlinger, der ofte have givet 
Anledning til at Møderne maatte forlænges ud over de sædvan- 
lige Mødetimer. Der har nemlig været afgivet et usædvanligt 
stort Antal af Comiteebetænkninger; ikke alene have alle de Ud- 
valg, som i Aarets Løb vare blevne nedsatte, været istand til at 
afslutte deres Forhandlinger og forelægge deres Betænkninger, 
men det samme har været Tilfældet med de ikke faa ældre Ud- 
valg, som havde vidtløftigere Opgaver at tilendebringe, saaledes 
at der ved Aarets Udgang kun henstod en eneste uafgjort Sag. 
Denne var imidlertid sin Afslutning saa nær, at den afgjordes 
